recursal/SuperWikiNEXT-32B huggingface dataset:
**วันช้างโลก** (อังกฤษ: World Elephant Day) เป็นงานประจำปีสากลในวันที่ 12 สิงหาคม ซึ่งอุทิศให้กับการอนุรักษ์และคุ้มครองช้างของโลก เกิดขึ้นครั้งเเรกในปี พ.ศ. 2554 โดยผู้สร้างภาพยนตร์ชาวแคนาดา แพทริเซีย ซิมส์ และไมเคิล คลาร์ก จากคานาซเวสต์ พิคเจอร์ส และศิวพร ทรรทรานันท์ เลขาธิการมูลนิธิคืนช้างสู่ธรรมชาติในประเทศไทย มีการก่อตั้ง สนับสนุน และเปิดตัวอย่างเป็นทางการโดยแพทริเซีย ซิมส์ และมูลนิธิคืนช้างสู่ธรรมชาติเมื่อวันที่ 12 สิงหาคม พ.ศ. 2555 ตั้งแต่นั้นเป็นต้นมา แพทริเซีย ซิมส์ยังคงเป็นผู้นำ สนับสนุน และชี้นำวันช้างโลก ซึ่งปัจจุบันได้รับการยอมรับและเฉลิมฉลองโดยองค์กรด้านสัตว์ป่ากว่า 100 องค์กรและบุคคลจำนวนมากในหลายประเทศทั่วโลก

เป้าหมาย
--------

เป้าหมายของวันช้างโลกคือการสร้างความตระหนักรู้ถึงสถานการณ์เร่งด่วนของช้าง แอฟริกา และ เอเชีย และเพื่อแบ่งปันความรู้และแนวทางแก้ไขในเชิงบวกสำหรับการดูแลและการจัดการช้างป่าและเชลยศึกที่ดีขึ้น ช้างแอฟริกาถูกระบุว่าเป็น "กลุ่มเปราะบาง" และช้างเอเชียอยู่ในสถานะ "ใกล้สูญพันธุ์" ใน รายชื่อสัตว์ใกล้สูญพันธุ์ของ IUCN นักอนุรักษ์คนหนึ่งระบุว่าทั้งช้างแอฟริกาและเอเชียเผชิญกับการสูญพันธุ์ภายในสิบสองปี ประมาณการประชากรในปัจจุบันประมาณ 400,000 ตัวสำหรับช้างแอฟริกา และ 40,000 ตัวสำหรับช้างเอเชีย แม้ว่าจะเป็นที่ถกเถียงกันอยู่ว่าตัวเลขเหล่านี้สูงเกินไป

ประวัติ
-------

วันช้างโลกจัดขึ้นครั้งแรกเมื่อวันที่ 12 สิงหาคม พ.ศ. 2555 ภาพยนตร์เรื่อง Return to the Forest บรรยายโดยวิลเลียม แชตเนอร์ เป็นเรื่องเกี่ยวกับการนำช้างเอเชียที่ถูกจับกลับคืนสู่ธรรมชาติ และได้รับการปล่อยตัวในวันช้างโลกครั้งแรก ภาพยนตร์สารคดีภาคต่อเรื่อง When Elephants Were Young ซึ่งบรรยายโดยแชตเนอร์เช่นกัน บรรยายถึงชีวิตของชายหนุ่มและช้างหนุ่มในประเทศไทย

อ้างอิง
-------

1. ↑  "ภาวะโลกร้อง : 12 ส.ค. วันช้างโลก (World Elephant Day)". *www.thairath.co.th*.
2. ↑  "วันช้างโลก - สำนักงานทรัพยากรธรรมชาติและสิ่งแวดล้อมจังหวัดยโสธร". *www.mnre.go.th*.
3. ↑  ทิพย์ (2023-08-11). "12 สิงหา วันช้างโลก รณรงค์หยุดดูโชว์ช้าง".
4. ↑  "ร่วมตระหนัก 'วันช้างโลก'". *เดลินิวส์*.
5. ↑  chalita\_k (2021-08-12). "วันช้างโลก World Elephant Day วันนี้เกิดขึ้นได้อย่างไร ไปอ่านกันเลย". *INN News*.
6. ↑  "ฉลองวันช้างโลก เผย "ช้างป่า"อุทยานน้ำหนาวเพิ่ม 270 ตัว". *Thai PBS*.
7. ↑  ""โควิด-19" ลดช้างป่าเผชิญหน้ากับคน". *www.thairath.co.th*. 2020-08-13.
8. ↑  อีจัน, Pongpang (2021-08-12). "World Elephant Day วันช้างโลก ย้อนดูความน่าเอ็นดู ของเจ้าตัวโตกัน". *ข่าว อีจัน*.

เเหล่งข้อมูลเพิ่มเติม
---------------------

* เว็บไซต์ทางการ
**ภูษิต ภู่สว่าง**เป็นนักร้องลูกทุ่งชายเสียงดียุคเก่าที่โด่งดังอย่างมากจากเพลง "กัมพูชาที่รัก "และ "หยุดก่อนคนจน "ภูษิต ภู่สว่าง เป็นศิษย์เอกอีกคนหนึ่งของครูฉลอง ภู่สว่าง

ประวัติ
-------

ภูษิต ภู่สว่าง มีชื่อจริงว่า เลี้ยน สอนโต เกิดเมื่อปี พ.ศ. 2493 เป็นชาว ตำบลบ้านกล้วย อำเภอเมืองสุโขทัย จังหวัดสุโขทัย เกิด ก่อนที่จะเข้ามาเป็นนักร้องเคยทำงานอยู่การไฟฟ้ามาราว 3 – 4 ปี

เข้าวงการ
---------

ภาพโปสเตอร์ จัดคอนเสิร์ตของ ภูษิต ภู่สว่าง
ภูษิต ภู่สว่าง ซึ่งชื่นชอบการร้องเพลงมาก เริ่มเข้าสู่วงการเพลงลูกทุ่งด้วยการประกวดร้องเพลงที่สถานีวิทยุยานเกราะ และสามารถคว้าตำแหน่งชนะเลิศ และรองชนะเลิศมาครองได้ตลอด จากนั้นจึงตัดสินใจอยู่กับวงดนตรีเล็กๆ ได้ค่าตัวครั้งละ 10 – 20 บาท ก่อนที่จะมาสมัครเป็นนักร้องวงโฆษิต นพคุณ โดยใช้ชื่อว่า มงคล ขวัญนคร โดยร้องเพลงในแนวของไพรวัลย์ ลูกเพชร เขาร้องเพลงและแบกกลองอยู่ที่นี่ 3 ปีกว่าจนวงยุบไป

ช่วงนั้นระพิน ภูไท ซึ่งเป็นนักร้องดังของวง "พิณศรีวิชัย "ได้ลาออกจากไป เพื่อไปตั้งวงเอง ทำให้ครูฉลอง ภู่สว่าง ซึ่งเล่นดนตรีอยู่ในวงพิณศรีวิชัยมาปรึกษากับโฆษิต นพคุณ เรื่องการหานักร้องมาแทนระพิน ภูไท โฆษิต นพคุณ จึงลองให้ ภูษิต ภู่สว่างลองไปสมัครดู ปรากฏว่าครูฉลอง ภู่สว่างเกิดชอบใจในน้ำเสียงของเขา จึงให้ไปอยู่ด้วยที่สมุทรสาคร ประมาณ ปี 2515 เขาก็ได้มีโอกาสบันทึกแผ่นเสียงชุดแรก มี 4 เพลงคือ "หยุดก่อนคนจน ", "กัมพูชาที่รัก ", "ยอมตายถ้าได้เธอ "และ "บันทึกลวง "ปรากฏว่า 2 เพลงแรกเกิดดัง จึงได้บันทึกเสียงอีก 4 เพลง คือ "รักเธอไม่ได้" , "คนจนไม่หวาน ", "จากสลัม ถึงห้องแอร์ "และ "ซึมๆโซๆ แต่ยังไม่ทันที่เพลงจะได้ออก ครูฉลอง ภู่สว่าง กับนายทุน เกิดมีปัญหากัน ครูจึงหันไปแต่งเพลงให้จีระพันธ์ วีระพงษ์

จากนั้นภูษิต ภู่สว่าง จึงไปร่วมกับโฆษิต นพคุณ ตั้งวงเป็นเวลากว่า 4 ปี ในช่วงนั้นเขาก็ได้เพลงของครูเพลงหลายท่านมาร้อง แต่ปรากฏว่าดวงของเขาไม่ถูกกับเพลงของครูเพลงท่านใดนอกจากเพลงของครูฉลอง ภู่สว่างเพียงคนเดียว ทำให้เพลงของเขาไม่ได้รับความนิยม ชื่อเสียงจึงซบเซา และต้องยุบวงไปในที่สุด และได้ไปเป็นนักร้องอยู่กับวงลูกทุ่งหลายวงเช่นเพลิน พรมแดน, พุ่มพวง ดวงจันทร์ และ ไวพจน์ เพชรสุพรรณ

ปัจจุบัน
--------

ภูษิต ภู่สว่างได้ใช้ชิวิตแบบสมถะพอเพียงอยู่ที่อ.ดอนตูม จ.นครปฐม โดยยังคงรับงานรับเชิญร้องเพลงเหมือนเดิม ตามงานต่างๆร่วมกับเพื่อนสนิทอย่างดุสิต ดุริยศักดิ์ ส่วนมากเจ้าภาพก็จะเชิญไปด้วยกันทั้งคู่ มีรายได้ตามอัตภาพของศิลปินรุ่นเก่า ติดต่องาน 081-7042457

อ้างอิง
-------

1. ↑  ประวัติ ภูษิต ภู่สว่าง
**จักรพรรดิจินไอจง** (จีน: 哀宗) เป็นจักรพรรดิพระองค์ที่ 9 แห่งราชวงศ์จิน ครองราชย์ระหว่าง 15 มกราคม พ.ศ. 1224 - 9 กุมภาพันธ์ พ.ศ. 1234

จักรพรรดิจินไอจง พระนามเดิม องค์ชายหว่างเอี๋ยนโช๋วซู พระราชสมภพเมื่อวันที่ 25 กันยายน พ.ศ. 1741 เป็นพระโอรสในจักรพรรดิจินเสวียนจงกับจักรพรรดินีหวัง เดิมพระองค์เป็นองค์ชายรอง แต่เมื่อรัชทายาทหวางเอี๋ยนโช๋วจงสิ้นพระชนม์ พระองค์จึงมีศักดิ์สูงสุดในเชื้อพระวงศ์ ภายหลังการสวรรคตของจักรพรรดิเสวียนจง พระองค์จึงขึ้นเป็นจักรพรรดิจินไอจง ในปี ค.ศ. 1224 

พระองค์เป็นจักรพรรดิที่ทำให้เกิดการปฏิรูปหลายอย่างที่เป็นประโยชน์ต่อแผ่นดิน เช่น การกำจัดข้าราชการที่คดโกงและการผ่อนปรนกฎหมายภาษี และในรัชกาลของพระองค์ยังมุ่งเน้นสงครามกับมองโกล ซึ่งก็เป็นเหตุที่ทำให้ราชวงศ์จินล่มสลาย เมื่อกองทัพมองโกลนำโดยเจงกิสข่านบุกมายังเมืองหลวง พระองค์จึงสละราชสมบัติ และหลบหนีออกจากเมืองหลวง หนีลงใต้ และได้มอบหมายให้เฉิงหลิน ซึ่งต่อมาคือจักรพรรดิจินโม่ตี้ รับหน้าที่เป็นจักรพรรดิเฝ้าเมืองหลวงต่อไป ต่อมาพระองค์หนีไปได้ไม่ไกลก็ตัดสินพระทัยปลงพระชนม์พระองค์เอง เสด็จสวรรคตเมื่อ 9 กุมภาพันธ์ พ.ศ. 1777

| * ด
* ค
* ก
ลำดับจักรพรรดิจีนสมัยราชวงศ์จิน (ค.ศ. 1115-1234) |
| --- |
| 

ไท่จู่ (หว่านเอี๋ยน อกูดา) **·** 
ไท่จง (หว่านเอี๋ยน อู่ฉีไม) **·** 
ซีจง (หว่านเอี๋ยน เหอล่า) **·** 
ไหหลิงหวัง (หว่านเอี๋ยน ตี้กูไน) **·** 
ซื่อจง (หว่านเอี๋ยน อู่ลู่) **·** 
จางจง (หว่านเอี๋ยน มาตาเกอ) **·** 
เวย์เซาหวัง (หว่านเอี๋ยน หยงจี่) **·** 
เสวียนจง (หว่านเอี๋ยน ซวิน) **·** 
ไอจง (หว่านเอี๋ยน ซูซวี) **·** 
มั่วตี้ (หว่านเอี๋ยน เฉิงหลิน)

 |
| เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน |
ด้านหน้าโรงละครดอลบี
**โรงละครดอลบี** (อังกฤษ: Dolby Theatre) เดิมชื่อ **โรงละครโกดัก** (อังกฤษ: Kodak Theatre) เป็นโรงละครที่ตั้งอยู่บริเวณฮอลลีวูดบูเลอวาร์ด ในฮอลลีวูด รัฐแคลิฟอร์เนีย ซึ่งเปิดบริการเมื่อวันที่ 9 พฤศจิกายน ค.ศ. 2001 โดยรองรับคนได้สูงสุด 3,332 ที่นั่ง และมีเวทีขนาดใหญ่ที่สุดเป็นอันดับหนึ่งในสหรัฐ

โรงละครแห่งนี้ถูกสร้างขึ้นเพื่อใช้เป็นสถานที่จัดงานประกาศผลรางวัลออสการ์โดยเฉพาะ แต่ในความเป็นจริงก็ยังใช้เป็นสถานที่จัดคอนเสิร์ตและงานประเภทอื่น ๆ ด้วย

ประวัติ
-------

เดิมโรงละครแห่งนี้ได้รับการสนับสนุนจากอีสต์แมนโกดัก โดยบริษัทได้ตกลงเซ็นสัญญาจ่ายเงินจำนวน 75 ล้านดอลลาร์เป็นระยะเวลา 20 ปี เพื่อสิทธิในการใช้ชื่อบริษัทเป็นชื่อโรงละคร แต่ต่อมาในช่วงต้นปี ค.ศ. 2012 บริษัทได้ยื่นขอพิทักษ์ทรัพย์จากภาวะล้มละลาย เป็นผลให้สิทธิในการใช้ชื่อดังกล่าวต้องถูกเพิกถอนไป ต่อมาจึงได้มีการเปลี่ยนชื่อเป็น ฮอลลีวูดแอนด์ไฮแลนด์เซนเตอร์ (Hollywood and Highland Center) เป็นการชั่วคราว

และหลังจากนั้นไม่นาน ดอลบีได้เข้ามาเซ็นสัญญาเป็นระยะเวลา 20 ปี เพื่อสิทธิในการใช้ชื่อโรงละคร จึงถูกเปลี่ยนชื่อเป็นโรงละครดอลบี (Dolby Theatre) แบบในปัจจุบันเมื่อวันที่ 1 พฤษภาคม ค.ศ. 2012 จากนั้นทางดอลบีก็ได้ทำการปรับปรุงระบบเสียงของโรงละครใหม่โดยใช้เทคโนโลยีดอลบี แอทมอส และยังได้วางแผนทำการปรับปรุงเทคโนโลยีต่าง ๆ ที่ใช้ในโรงละครเพิ่ม

อ้างอิง
-------

1. ↑  John Calhoun (April 1, 2002). "A Kodak Moment". *Live Design Online*. คลังข้อมูลเก่าเก็บจากแหล่งเดิมเมื่อ April 27, 2012.
2. ↑  "OSCAR THEATER COST KODAK $75 MILLION". Daily Press. March 31, 2002.
3. ↑  "ปิดตำนาน โกดัก เธียเตอร์". ไทยพีบีเอส. 5 กุมภาพันธ์ 2555.
4. ↑  Finke, Nikki (May 1, 2012). "Kodak Theatre – Oscars Keeps Home At Hollywood & Highland In Newly Named Dolby Theatre". *Deadline Hollywood*. เก็บจากแหล่งเดิมเมื่อ September 4, 2012.
5. ↑  Higgins, Kat. "Goodbye Kodak: New Name For The Home Of The Oscars". Sky News. เก็บจากแหล่งเดิมเมื่อ February 28, 2012.
6. ↑  "Oscars' home renamed Dolby Theatre". *CBS News*. คลังข้อมูลเก่าเก็บจากแหล่งเดิมเมื่อ May 2, 2012.
7. ↑  "Introducing the Dolby Theatre". Dolby. เก็บจากแหล่งเดิมเมื่อ November 30, 2017.
**อะ-ฮ่า** (A-HA) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่แยกออกมาในช่วงของการปรับรูปแบบธุรกิจเพลงของอาร์เอส ในช่วงปี 2546 - 2547 ภายใต้การนำของโดย ระวี กังสนารักษ์ นักแต่งเพลงชื่อดังคนหนึ่งของวงการ

ประวัติ
-------

พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ เพื่อแบ่งหน้าที่การผลิตเพลงตามแต่ละกลุ่มเป้าหมายของแนวเพลง โดยเริ่มต้นจากการปรับโครงสร้างของทีมผลิตเพลงในยุคนั้น ให้กลายมาเป็นรูปแบบบริษัทที่ดำเนินการบริหารจัดการได้ด้วยตัวเอง โดยทีมผลิตเพลงของค่ายอาร์เอสในขณะนั้นมีดังนี้ MP1 (ดูแลโดย สุทธิพงษ์ วัฒนจัง), MP2 (ดูแลโดย เทพนม สุวรรณบุณย์ และ อนุชา อรรจนาวัฒน์), MP3 (ดูแลโดย พิสุทธิ์ ทรัพย์วิจิตร และ ธีระศักดิ์ วดีศิริศักดิ์) รวมทั้งทีมเพลงใหม่ของ ปอนด์ ธนา ลวสุต

พ.ศ. 2546 ซุป ระวี กังสนารักษ์ อดีตนักแต่งเพลงในยุคก่อนปี 2544 ของ อาร์เอส และ คีตา ในอดีต ได้พาทีมเพลงกลับมาร่วมงานกับทางอาร์เอสอีกครั้ง จึงได้เข้ามาอยู่ในระบบที่พร้อมปรับรูปแบบไปสู่ความเป็นความเพลงย่อยด้วยเช่นกัน โดยใช้ชื่อทีมว่า **อะ-ฮ่า** (A-HA)

พ.ศ. 2547 เริ่มพยายามสร้างศิลปินเป็นของตัวเอง อาทิ เช่น 2 หนุ่ม โบกี้-ดอดจ์ และ 2 สาว เอลิน-เบส แต่ภาพลักษณ์ของงานเพลงไม่แตกต่างและโดดเด่นออกมาจากค่ายเพลงอื่น จึงยังมีสถานะของการเป็นค่ายเพลงย่อยที่ไม่ชัดเจนนัก

พ.ศ. 2548 ร่วมทำเพลงให้กับค่าย ไอดี เร็คคอร์ด ของ เจมส์ เรืองศักดิ์ ให้กับศิลปิน โฟร์-มด เป็นจุดเริ่มต้นในการตัดสินใจสู่การลดสถานะกลับมาเป็นแค่ทีมทำเพลงและในที่สุดก็ถูกยุบรวมกลายเป็นยูนิต บิ๊กบลู เร็คคอร์ด ของค่ายส่วนกลาง อาร์เอส มิวสิก แทน

ศิลปินในสังกัด
--------------


|  |  |
| --- | --- |
| * ลาฟเฟอร์-แอมเมอร์
* ศูนย์ศูนย์หนึ่ง
 | * โบกี้-ดอดจ์
* เอลิน-เบส

  |



| * ด
* ค
* ก
อาร์เอส |
| --- |
| บุคลากรสำคัญ | 
* สุรชัย เชษฐโชติศักดิ์ (ประธานเจ้าหน้าที่บริหาร)
* พุทธ อภิวรรณ (ผู้อำนวยการฝ่ายข่าวช่อง 8)

 |  |
| อาร์เอส มิวสิค | 
* โรสซาวด์
* กามิกาเซ่
* อาร์ สยาม

 |
| อาร์เอส มัลติมีเดีย | 
* ช่อง 8
* คูลฟาเรนไฮต์

 |
| ธุรกิจในอดีต | 
* *ซันบ็อกซ์*
* *อาร์.เอส.ฟิล์ม*
* *ดาราเดลี่*

 |
| ดูเพิ่ม | 
* รายชื่อศิลปิน
* รายชื่อคอนเสิร์ต
	+ ช็อต ชาร์จ ช็อค ร็อก คอนเสิร์ต
	+ แกรมมี่ อาร์เอส คอนเสิร์ตส

 |
**ภราดรชาวป่า** (ยังเรียกอีกอย่างว่า **ภราดรแห่งชาวป่า**, **พี่น้องชาวป่า** หรือ**ภราดรภาพแห่งชาวป่า;** เอสโตเนีย: *metsavennad*, ลัตเวีย: *mežabrāļi*, ลิทัวเนีย: *miško broliai*) เป็นพลพรรคต่อต้านชาวเอสโตเนีย ลัตเวีย และลิทัวเนียที่ได้เข้าร่วมในการทำสงครามแบบกองโจรต่อต้านการปกครองของโซเวียตในช่วงโซเวียตบุกครองและยึดครองทั้งสามประเทศในรัฐบอลติกในช่วงระหว่างและหลังสงครามโลกครั้งที่สอง เช่นเดียวกับกลุ่มขบวนการต่อต้านยุโรปตะวันออกในการต่อต้านโซเวียตที่ต่อสู้รบกับโซเวียตและกฏคอมมิวนิสต์ในบัลแกเรีย โปแลนด์ โรมาเนีย และยูเครนตะวันตก

กองทัพแดงได้เข้ายึดครองรัฐบอลติกที่เป็นรัฐอิสระในปี ค.ศ. 1940-1941 ภายหลังจากนั้นก็ถูกเยอรมันเข้ายึดครอง และถูกยึดคืนอีกครั้งในปี ค.ศ. 1944-1945 เมื่อการปราบปรามของพวกนิยมลัทธิสตาลินเริ่มจะทวีความรุนแรงมากขึ้นในช่วงหลายปีต่อมา มีพลเรือน 50,000 คนในประเทศเหล่านี้ได้ใช้ป่าไม้ชนบทอย่างคับคั่งเพื่อเป็นที่หลบภัยตามธรรมชาติและฐานทัพสำหรับกองกำลังติดอาวุธฝ่ายต่อต้านในการต่อต้านโซเวียต

หน่วยทหารฝ่ายต่อต้านมีขนาดและองค์ประกอบต่างๆ ตั้งแต่ปฏิบัติการรบแบบกองโจร กองกำลังติดอาวุธเพื่อป้องกันตนเองเป็นหลัก เพื่อกลุ่มขนาดใหญ่และจัดระเบียบที่ดี สามารถเข้าร่วมกับกองทัพโซเวียตที่สำคัญในการรบได้
ดร.โชติ คุ้มพันธ์
**โชติ คุ้มพันธ์** เป็นชาวจังหวัดปทุมธานี เรียนจบระดับชั้นมัธยมศึกษา เข้าสมัครเป็นเสมียนกรมศุลกากร ต่อมาเมื่อเกิดสงครามโลกครั้งที่ 1 ได้อาสาสมัครเข้าเป็นพลทหาร ตำแหน่งพลขับ เมื่อกลับมาแล้วรับจ้างเป็นกะลาสีในเรือ แล้วจึงไปเรียนต่อที่ประเทศเยอรมนี สถานที่เคยอาสาไปรบ จนกระทั่งเรียนจนได้ปริญญาเอกทางเศรษฐศาสตร์ เมื่อกลับมาแล้วเข้าทำงานธนาคาร โดยเป็นผู้หนึ่งที่ริเริ่มตั้งธนาคารแห่งประเทศไทยขึ้น

ในทางการเมือง ดร.โชติ คุ้มพันธ์ เป็นสมาชิกสภาผู้แทนราษฏรประเภทที่ 1 ตามรัฐธรรมนูญฉบับปี พ.ศ. 2475 อันเป็นรัฐธรรมนูญฉบับถาวรฉบับแรกของไทย และเป็นหัวหน้าพรรคประชาธิปไตย โดยมีสมาชิกคนสำคัญเช่น นายสอ เสถบุตร, ร้อยโทจงกล ไกรฤกษ์ เป็นต้น เคยถูกจับกุมในข้อหากบฏคิดล้มล้างรัฐบาลในกรณีกบฏพระยาทรงสุรเดช ได้ถูกพิพากษาให้จำคุกตลอดชีวิต หลังจากนั้นไม่กี่ปีก็ถูกเนรเทศไปจำที่ทัณฑนิคมเกาะเต่า สุราษฎร์ธานี พร้อมกับหม่อมราชวงศ์นิมิตรมงคล นวรัตน นักโทษการเมืองคดีเดียวกันอีกคนที่หนึ่งด้วย

เมื่อพ้นโทษออกมา ได้กลับมาสู่เส้นทางทางการเมืองใหม่ ได้รับฉายาว่า "ผู้แทนคนยาก" เนื่องจากเป็นผู้ที่ริเริ่มการหาเสียงด้วยโทรโข่ง ไปพบปะกับชาวบ้านด้วยการเดินหาเสียงตามบ้านเรือน ในการเลือกตั้งเมื่อวันที่ 6 มกราคม พ.ศ. 2489 เนื่องจากไม่มีทุนรอนในการหาเสียง จึงใช้วิธีตะโกนพูดผ่านโทรโข่งบนอานรถสามล้อถีบ พูดท่ามกลางชุมชนตามตลาดบ้าง ตามลานวัดเก่า ๆ บ้าง มีคนถีบสามล้อเป็นขบวนนำ หยุดพูดที่ไหนก็ให้ ดร.โชติ ยืนสองเท้าเหยียบบนอานรถสองคันตะโกนใส่ลำโพง โดยหาเสียงไปพร้อมกับ นายควง อภัยวงศ์ และ หม่อมราชวงศ์เสนีย์ ปราโมช ซึ่งต่างก็ใช้วิธีด้วยเช่นกัน

ต่อมา เมื่อมีการก่อตั้งพรรคประชาธิปัตย์ขึ้น ดร.โชติ คุ้มพันธ์ ได้เป็นหนึ่งในผู้ร่วมก่อตั้งพรรคด้วย โดยยุบพรรคประชาธิปไตยของตนเข้าร่วมกับพรรคประชาธิปัตย์

ก่อนจะเกิดเหตุการณ์รัฐประหารเมื่อวันที่ 8 พฤศจิกายน พ.ศ. 2490 พรรคประชาธิปัตย์ ได้จัดให้มีงานการกุศลที่สวนอัมพร ดร.โชติ ได้เป็นผู้ถีบรถสามล้อ โดยมี พลเรือตรี ถวัลย์ ธำรงนาวาสวัสดิ์ นายกรัฐมนตรีเป็นผู้นั่ง เพื่อเก็บเงินเพื่อการกุศลด้วย

หลังการรัฐประหารเมื่อวันที่ 6 เมษายน พ.ศ. 2491 ที่จอมพล ป. พิบูลสงคราม ขึ้นเป็นนายกรัฐมนตรีแทน นายควง อภัยวงศ์ สมาชิกพรรคประชาธิปัตย์หลายคนได้ลาออกจากพรรคไป ดร.โชติ เป็นหนึ่งในสมาชิกพรรคที่ลาออกไปด้วย และถึงแก่กรรมลงอย่างเงียบ ๆ ในปี 2514

อ้างอิง
-------

1. ↑  *การรื้อสร้าง ๒๔๗๕ : ฝันจริงของนักอุดมคติ "น้ำเงินแท้"* โดย ณัฐพล ใจจริง, ศิลปวัฒนธรรม: วันที่ 1 ธันวาคม พ.ศ. 2548 ปีที่ 27 ฉบับที่ 02
2. ↑  ผู้แทนราษฏร จากสกุลไทย
บทความนี้เกี่ยวกับยุคตามความเชื่อทางศาสนา สำหรับยุคทางธรณีวิทยา ดูที่ ธรณีกาล
หลายศาสนามีความเชื่อว่าโลกแบ่งออกเป็นหลาย**ยุค** (สันสกฤต: युग)

ศาสนาฮินดู
----------

ศาสนาฮินดูเชื่อว่ากัปนี้แบ่งออกเป็น 4 ยุค ได้แก่ สัตยยุค ทวาปรยุค เตรตยุค และกลียุค แต่ละยุคกินระยะเวลาต่างกัน และพระวิษณุได้อวตารลงมาในแต่ละยุค ดังนี้

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| มันวันดร=มหายุค\*71
 

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| มหายุค
 

| ยุค | ปีมนุษย์ | จำนวนการอวตารของพระวิษณุ |
| --- | --- | --- |
| สัตยยุค | 1,728,000 | 4
  |
| เตรตยุค | 1,296,000 | 3
  |
| ทวาปรยุค | 864,000 | 1
  |
| กลียุค | 432,000 | 2
  |

 |

 |

ลัทธิอนุตตรธรรม
---------------

บทความหลัก: ยุคสามกัปสุดท้าย
ลัทธิอนุตตรธรรมเชื่อว่าพระแม่องค์ธรรมได้แบ่งธรรมกาลยุคสว่างออกเป็น 3 ยุค เรียกว่า**ยุคสามกัปสุดท้าย** (จีน: 三期末劫) แต่ละยุคมีพระพุทธเจ้าซึ่งได้รับมอบหมายจากพระแม่ให้ปกครองแตกต่างกัน และท้ายแต่ละยุคมีงานชุมนุมอริยะเพื่อสรุปการโปรดโลกถวายรายงานแก่พระแม่องค์ธรรม

|  |  |  |  |  |  |
| --- | --- | --- | --- | --- | --- |
| **ธรรมกาล** | **ระยะเวลา** | **ผู้ปกครอง** | **รหัสคาถา** | **จำนวนภัยพิบัติ** | **งานชุมนุมอริยะ** |
| ยุคเขียว | 1886 ปี | พระทีปังกรพุทธเจ้า | อู๋เลี่ยงโซ่วฝอ | 9 | อิงเถาฮุ่ย (จีน: 櫻桃會) |
| ยุคแดง | 3,114 | พระศากยมุนีพุทธเจ้า | หนันอู๋อาหมีเล่อ | 18 | ผันเถาฮุ่ย (จีน: 蟠桃會) |
| ยุคขาว | 10,800 ปี | พระศรีอริยเมตไตรย | อู๋ไท่ฝอหมีเล่อ | 81 | หลงหัวฮุ่ย (จีน: 龍華會) |
|

อ้างอิง
-------

1. ↑  Sri Yukteswar, Swami (1949). *The Holy Science*. Yogoda Satsanga Society of India.
2. ↑  สายทอง (พงศาธรรม ๑), ศุภนิมิต ผู้แปล, กรุงเทพฯ: ส่งเสริมคุณภาพชีวิต, ม.ป.ป. หน้า 24-40
**ชุมพล มณีเนตร** เป็นอดีตสมาชิกสภาผู้แทนราษฎรจังหวัดฉะเชิงเทรา 2 สมัย และเป็นหัวหน้าพรรคประชาธิปไตย

ประวัติ
-------

ชุมพล มณีเนตร เกิดเมื่อวันที่ 11 กรกฎาคม พ.ศ. 2473 ที่อำเภอพนมสารคาม จังหวัดฉะเชิงเทรา เข้าเรียนชั้นประถมที่โรงเรียนไพบูลย์ประชานุกูล ต่อมาได้เข้าทำงานในองค์การรับส่งสินค้าและพัสดุภัณฑ์ (ร.ส.พ.) ต่อมาได้ลาออกเพื่อลงสมัครรับเลือกตั้งและเป็นสมาชิกสภาผู้แทนราษฎร (ส.ส.) จังหวัดฉะเชิงเทราครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคประชาธิปัตย์ ต่อมาในปี พ.ศ. 2517 ได้ลาออกจากพรรคประชาธิปัตย์มาจัดตั้งพรรคประชาธิปไตย เมื่อวันที่ 29 ตุลาคม พ.ศ. 2517 และดำรงตำแหน่งหัวหน้าพรรค และนำทีมส่งผู้สมัคร ส.ส. ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ได้เพียง 2 ที่นั่ง แต่นายชุมพล กลับไม่ได้รับเลือกตั้ง 

ในระหว่างนั้นเขาได้เดินทางไปยังฮ่องกง และถูกจับกุมในคดีค้ายาเสพติด

ต่อมาในปี พ.ศ. 2519 ได้ลงสมัครรับเลือกตั้งอีกครั้ง และได้รับเลือกตั้งเป็น ส.ส.ฉะเชิงเทรา เป็น ส.ส.คนเดียวของพรรคประชาธิปไตย แต่หลังจากนั้นไม่นานพรรคก็ถูกยุบไปตามคำสั่งของคณะปฏิรูปการปกครองแผ่นดิน ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว

ในปี พ.ศ. 2526 เขาได้จัดตั้งพรรคประชาธิปไตยขึ้นอีกครั้งหนึ่ง แต่ไม่ประสบความสำเร็จ และยุบพรรคไปในปี พ.ศ. 2529

เครื่องราชอิสริยาภรณ์
---------------------

* พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)

อ้างอิง
-------

1. ↑  ประกาศกระทรวงมหาดไทย เรื่อง การจัดตั้งพรรคการเมือง เก็บถาวร 2011-11-08 ที่ เวย์แบ็กแมชชีนราชกิจจานุเบกษา เล่ม 92 ตอนที่ 193 วันที่ 18 กันยายน 2517
2. ↑  นักการเมืองถิ่นจังหวัดพัทลุง - สถาบันพระปกเกล้า
3. ↑  คำสั่งของคณะปฏิรูปการปกครองแผ่นดิน ฉบับที่ 6
4. ↑  พระราชบัญญัติพรรคการเมือง พ.ศ. 2524
5. ↑  ประกาศกระทรวงมหาดไทย เรื่อง การจดทะเบียนพรรคการเมือง (พรรคประชาธิปไตย)
6. ↑  ประกาศกระทรวงมหาดไทย เรื่อง การยุบเลิกพรรคการเมืองตามนัยมาตรา ๔๖ แห่งพระราชบัญญัติพรรคการเมือง พ.ศ. ๒๕๒๔ (พรรคประชาเสรี พรรคสังคมประชาธิปไตย พรรคประชาธิปไตย พรรคเกษตรกร)
7. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-06-22 ที่ เวย์แบ็กแมชชีน, เล่ม ๘๗ ตอนที่ ๑๒๒ ง ฉบับพิเศษ หน้า ๗๖๒, ๓๑ ธันวาคม ๒๕๑๓




[[หมวดหมู่:บุคคลในประวัติศาสตร์ไทย พ.ศ. 2516–2544[[
โลโก้ของ พันนิชเชอร์
**พันนิชเชอร์ (แฟรงค์ คาสเซิล)** (อังกฤษ: Punisher (Francis "Frank" Castle)) เป็นตัวละครซุเปอร์ฮีโรของมาร์เวลคอมิกส์ ปรากฏตัวครั้งแรกในต้นปี 1974 สร้างสรรค์โดย เจอร์รี่ คอนเวย์ โดยตัวละครพันนิชเชอร์มีลักษณะวิธีที่ใช้ปราบปรามเหล่าอาชญากรที่ค่อนข้างรุนแรง ตาต่อตา ฟันต่อฟัน ทำให้พันนิชเชอร์เป็นตัวละครโปรดของเหล่าแฟนคอมมิคที่ชอบซุเปอร์ฮีโรที่ดิบเถื่อนได้ดี

ประวัติ
-------

แฟรงค์ คาสเซิลเกิดและโตในนิวยอร์ก เขาเคยเป็นทหารเรือในสังกัดกองทัพเรือสหรัฐอเมริกา แต่ก่อนที่เขาจะเป็นทหารเรือเขาเคยอยากเป็นบาทหลวงคาทอลิคแต่เขากลับต้องเปลี่ยนใจเพราะเขาไม่สามารถให้อภัยผู้ที่กระทำผิดได้ ก่อนเข้าสงครามเขาได้แต่งงานกับมาเรียและตั้งท้องลูกคนแรก ในช่วงเวลาที่เขาอยู่ในหน่วยนาวิกโยธินสหรัฐฯ (USMC) แฟรงค์จบการศึกษาจากการฝึกขั้นพื้นฐาน ต่อมาเขาก็เข้าศึกษาต่อที่โรงเรียนทหารราบ หลังจากนั้นเขาก็สามารถผ่านกองลาดตระเวน USMC กองลาดตระเวนของกองทัพและโรงเรียนสไนเปอร์ได้ เขาได้รับอนุญาตให้ผ่านโรงเรียนกองทัพอากาศสหรัฐฯและการฝึกอบรมทีมรื้อถอนใต้น้ำของกองทัพเรือสหรัฐฯซึ่งมีคุณสมบัติเป็น หน่วยรบพิเศษ Navy Seal 

เขาทำหน้าที่ในสงครามเวียดนามในกองกำลังพิเศษในตำแหน่งพลเบิกทาง เขาได้รับเหรียญตรามากมายรวมถึงเหรียญกล้าหาญสำหรับความกล้าของเขา หลังสงครามเวียดนาม เขาและครอบครัวได้ไปพักผ่อน ณ สวนสาธารณะเซ้นทรัล พาร์ค และได้เจอกับการปฏิบัติการของพวกมาเฟียเข้า พวกมาเฟียจึงทำการฆ่าปิดปากครอบครัวของแฟรงค์ แฟรงค์รอดมาได้แต่ภรรยาและลูกเสียชีวิต แม้ว่าแฟรงค์จะชี้ตัวพวกฆาตกรได้แต่ตำรวจก็ไม่สามารถช่วยเขาได้อยู่ดีเพราะกลุ่มคนที่ฆ่าลูกเมียของเขานั้นเป็นถึงตระกูลคอสต้าที่ทรงอำนาจมาก แฟรงค์จึงตัดสินใจได้ว่าทางเดียวที่จะจัดการมาเฟียเหล่านี้คือการลงทัณฑ์เท่านั้น ตั้งแต่นั้นมาเขาจึงแต่งกายด้วยเกราะลายกระโหลกแห่งความตายและเต็มไปด้วยความแค้นของเขา เป็นการเปิดฉากสงครามอันโชกโชนของเขาในชื่อ **เดอะ พันนิชเชอร์**

การปรากฏตัวในสื่ออื่น
---------------------

ภาพยนตร์
พันนิชเชอร์ถูกนำไปสร้างเป็นภาพยนตร์ 3 ครั้งคือ

1. The Punisher พันนิชเชอร์ พันธุ์ดุไม่จืด (1989)
2. The Punisher 1 เพชฌฆาตมหากาฬ 1 (2004)
3. Punisher War Zone สงครามเพชฌฆาตมหากาฬ (2008)

ภาพยนตร์ชุด (ซีรีส์)
พันนิชเชอร์นำไปสร้างเป็นภาพยนตร์ชุดในปี 2017 ทางระบบทีวีออนไลน์เน็ตฟลิกซ์ อำนวยการสร้างโดย สตีฟ ไลท์ฟุต นำแสดงโดย จอน เบิร์นธัล และ เดบาร่าห์ แอน โวลล์

อ้างอิง
-------
**หลวงพ่อบ่าย ธมฺมโชโต** (พ.ศ. 2404 — 5 มกราคม พ.ศ. 2485) เป็นเกจิอาจารย์ อดีตเจ้าอาวาสวัดช่องลม ศิษย์คู่บารมีของหลวงพ่อแก้ว วัดพวงมาลัย ส่วนสหธรรมิกที่สนิทสนมกลมเกลียวกันอย่างยิ่งก็คือ หลวงพ่อคง วัดบางกะพ้อม สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ทรงชื่นชมศรัทธาในพระเกจิอาจารย์ทั้ง 2 รูป เคยรับสั่งต่อ"พระองค์เจ้าหญิงเฉลิมเขตต์มงคล"ว่า สิ้น"หลวงพ่อแก้ว"แล้ว ท่านวัดช่องลมและท่านวัดบางกะพ้อมเชื่อถือได้

ประวัติ
-------

**หลวงพ่อบ่าย ธมฺมโชโต** ท่านเป็นบุตรกำพร้า ซึ่งนายเกตุ (หรือพระอาจารย์เกตุ พี่ชายของหลวงพ่อแก้ว วัดพวงมาลัย และ นางปราง ทองพันธ์ นำมาเลี้ยงไว้เป็นบุตรบุญธรรม เกิดเมื่อปี พ.ศ. 2404 ตรงกับรัชสมัยของพระบาทสมเด็จพระจอมเกล้าเจ้าอยู่หัว ที่บ้านบางครก อำเภอบ้านแหลม จังหวัดเพชรบุรี 

อายุ 10 ปี ได้ศึกษาภาษาไทยกับบาลีกับ"พระอาจารย์คล้า" วัดสวนทุ่ง 

อายุ 15 ปี บรรพชาเป็นสามเณรอยู่ 1 พรรษา แล้วลาสิกขาบทมาช่วยบิดามารดาประกอบอาชีพ 

อายุครบ 20 ปีจึงได้เข้าอุปสมบทที่วัดทองนพคุณ จังหวัดเพชรบุรี โดยมี พระอุปัชฌาย์แดง วัดเขาบันไดอิฐ เป็นพระอุปัชฌาย์ (คงเป็นข้อความที่คัดลอกต่อกันมานมนานโดยไม่ตรวจสอบ หลวงพ่อบ่ายท่านเกิด 2404 หลวงพ่อแดงเกิด 2422 แล้วจะเป็นอุปัชณาย์ได้อย่างไร หรือวัดเขาบันไดอิฐมีหลวงพ่อแดงมากกว่าหนึ่งรูป) "พระอาจารย์พุก" วัดสวนทุ่ง เป็นพระกรรมวาจาจารย์ "พระอาจารย์เกตุ" วัดทองนพคุณ กับหลวงพ่อแก้ว พรหมสโร เป็นพระอนุสาวนาจารย์ ได้จำพรรษาอยู่ที่วัดทองนพคุณ 1 พรรษาแล้วรับอาราธนามาอยู่ที่วัดช่องลม จังหวัดสมุทรสงคราม พร้อมกับหลวงพ่อแก้ว

กิจของสงฆ์
----------

ทางด้านพุทธาคม ท่านได้เริ่มศึกษากับพระอาจารย์พุก วัดสวนทุ่ง และพระอาจารย์เกตุ วัดทองนพคุณ แล้วมาเรียนเพิ่มเติมกับหลวงพ่อแก้ว ซึ่งในขณะนั้นเป็นเจ้าอาวาสวัดช่องลมอีก 6 พรรษา พร้อมทั้งเรียนด้านวิปัสสนากรรมฐานควบคู่ไปด้วย หลวงพ่อบ่ายเป็นพระสงฆ์ที่ชอบการเดินธุดงค์มาก โดยธุดงค์กับหลวงพ่อแก้ว ไปจนเกือบทั่วเมืองไทย บางครั้งก็ออกธุดงค์ไปกับพระลูกวัด หลังจากหลวงพ่อแก้วได้รับการอาราธนาเป็นเจ้าอาวาสวัดพวงมาลัยในปี พ.ศ. 2431 หลวงพ่อบ่ายก็ได้รับการแต่งตั้งเป็นเจ้าอาวาสวัดช่องลมสืบแทน ท่านถึงแก่มรณภาพเมื่อวันที่ 5 มกราคม พ.ศ. 2485 ตรงกับรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รวมสิริอายุได้ 81 ปี 61 พรรษา

อ้างอิง
-------

1. **หนังสือรวมสุดยอดพระคณาจารย์ทั้งหมด 180 พระองค์**
2. หลวงพ่อบ่าย วัดช่องลม
3. วัดช่องลม
4. ประวัติหลวงพ่อบ่าย วัดช่องลม


| ก่อนหน้า |  | หลวงพ่อบ่าย ธมฺมโชโต |  | ถัดไป |
| --- | --- | --- | --- | --- |
| **พระครูวินัยธรรมแก้ว พฺรหฺมสโร** |  | **เจ้าอาวาสวัดช่องลม** (พ.ศ. 2430 — พ.ศ. 2485) |  | **พระครูใบฎีกาถนอม ฐิตธมฺโม** |
**แม่น้ำพิจิตร** หรือ **แม่น้ำน่านเก่า** เป็นลำน้ำสาขาแม่น้ำน่าน ยาวประมาณ 128 กิโลเมตร มีต้นน้ำไหลแยกจากแม่น้ำน่านที่บ้านวังกระดี่ทอง อำเภอเมืองพิจิตร สภาพลำน้ำคดเคี้ยว ไหลผ่านอำเภอเมืองพิจิตร อำเภอโพธิ์ประทับช้าง อำเภอตะพานหิน แล้วมาบรรจบกับแม่น้ำยมที่บ้านบางคลาน อำเภอโพทะเล ระหว่างทางของแม่น้ำพิจิตรแตกสาขาเป็นคลองข้าวตอก ซึ่งไหลไปบรรจบแม่น้ำน่านอีกครั้งหนึ่งด้วยความยาว 58 กิโลเมตร

เหตุที่เรียกแม่น้ำน่านเก่าเพราะเดิมคือแม่น้ำน่านแต่ภายหลังแม่น้ำได้เปลี่ยนทางเดิน ในแผนที่กรมแผ่นที่ทหาร แม่น้ำน่านในช่วงผ่านอำเภอเมืองพิจิตร เรียกว่า *น้ำเมืองเก่า* ส่วนตอนที่ผ่านอำเภอโพธิ์ประทับช้าง อำเภอตะพานหิน และอำเภอโพทะเล เรียก *แม่น้ำพิจิตร*

แม่น้ำพิจิตรอยู่ภายใต้การกำกับดูแลของกรมเจ้าท่า กรมโยธาธิการและผังเมืองได้ก่อสร้างประตูระบายน้ำ (ปตร.) ดงเศรษฐี บริเวณปากแม่น้ำพิจิตรที่แยกมาจากแม่น้ำน่าน บริเวณตำบลย่านยาว อำเภอเมืองพิจิตร เมื่อ พ.ศ. 2543 เพื่อผันน้ำเข้าแม่น้ำพิจิตร และได้โอนภารกิจให้กรมทรัพยากรน้ำ เมื่อ พ.ศ. 2545 และช่วง พ.ศ. 2551–2555 กรมทรัพยากรน้ำยังได้ฟื้นฟูแม่น้ำพิจิตร มีการก่อสร้างอาคารบังคับน้ำ 3 แห่งในแม่น้ำพิจิตร ชื่อ ปตร.ดงเศรษฐี

อ้างอิง
-------

1. ↑  "พัฒนาการทางวัฒนธรรมก่อนสมัยสุโขทัยในจังหวัดพิจิตร". สำนักศิลปากรที่ ๖ สุโขทัย.
2. ↑  "แม่น้ำพิจิตร". ศูนย์ข้อมูลกลางทางวัฒนธรรม.
3. ↑  "แม่น้ำ ลำคลองในท้องที่จังหวัดพิจิตร" (PDF).
4. ↑  "ท้าวมาลีวราช สทนช.แก้ไขปัญหาแม่น้ำพิจิตร". สยามรัฐออนไลน์.
สิงโตแห่งซันมาร์โก
**สิงโตแห่งซันมาร์โก** (อิตาลี: *Leone di San Marco*) คือ สัญลักษณ์ของผู้สอนศาสนานามว่า มาระโก ผู้แต่งพระวรสาร ปรากฏในรูปแบบของสิงโตมีปีก ซึ่งเป็นสัญลักษณ์แห่งเมืองเวนิส และสาธารณรัฐเวนิสเดิม สิงโตแห่งซันมาร์โกยังปรากฏในธงของพ่อค้าและทหารเรือของประเทศอิตาลี และบนยอดของหอระฆังซันมาร์โก มันยังเป็นสัญลักษณ์ของรางวัลในเทศกาลภาพยนตร์นานาชาติเวนิสในชื่อ "รางวัลสิงโตทองคำ" ซึ่งถือเป็นเทศกาลภาพยนตร์ที่เก่าแก่ที่สุดในโลก รวมถึงบริษัทประกัน Assicurazioni Generali ซึ่งเป็นบริษัทประกันที่ใหญ่ที่สุดในอิตาลีและหนึ่งในบริษัทประกันที่ใหญ่ที่สุดในยุโรป 

สิงโตคือสัญลักษณ์ของพลังแห่งพระวรสาร ปีกของสิงโตเป็นสัญลักษณ์ถึงการยกสูงขึ้นของจิตวิญญาณ ในขณะที่รัศมีซึ่งปรากฏบ่อยครั้งบนหัว หนังสือ และดาบในอุ้งเท้าของสิงโต เป็นสัญลักษณ์ของความศักดิ์สิทธิ์ในธรรมเนียมศาสนาคริสต์ อย่างไรก็ตามสิงโตยังมีความหมายถึงความยิ่งใหญ่และพลัง (โดยเฉพาะจากหางที่ยกขึ้น) หนังสือแสดงถึงแนวคิดของปัญญาและสันติภาพ และรัศมีให้ภาพถึงความศรัทธาอย่างแก่กล้าในศาสนา

  



วิกิมีเดียคอมมอนส์มีสื่อที่เกี่ยวข้องกับ **สิงโตแห่งซันมาร์โก**

สมุดภาพ
-------

* ธงของสาธารณรัฐเวนิสธงของสาธารณรัฐเวนิส
* แผนที่ใน ค.ศ. 1651 ซึ่งมีรูปสิงโตแห่งซันมาร์โกบนเกาะครีตแผนที่ใน ค.ศ. 1651 ซึ่งมีรูปสิงโตแห่งซันมาร์โกบนเกาะครีต
* เหรียญชัยชนะแห่งโมเรีย โดย Francesco Morosiniเหรียญชัยชนะแห่งโมเรีย โดย Francesco Morosini
* ธงแห่งสาธารณรัฐซันมาร์โก ค.ศ. 1848-1849ธงแห่งสาธารณรัฐซันมาร์โก ค.ศ. 1848-1849
* ตราของทหารเรืออิตาลีตราของทหารเรืออิตาลี
* ธงของแคว้นเวเนโตธงของแคว้นเวเนโต
* ตราของเทศบาล Oberickelsheim รัฐบาวาเรีย เยอรมนีตราของเทศบาล Oberickelsheim รัฐบาวาเรีย เยอรมนี
* ตราของสมเด็จพระสันตะปาปาจอห์น ปอลที่ 1ตราของสมเด็จพระสันตะปาปาจอห์น ปอลที่ 1
* ตราของเทศบาล Marxzell รัฐบาเดิน-เวือร์ทเทิมแบร์ค เยอรมนีตราของเทศบาล Marxzell รัฐบาเดิน-เวือร์ทเทิมแบร์ค เยอรมนี
* ตราของ Saint-Marc-Jaumegarde ฝรั่งเศสตราของ Saint-Marc-Jaumegarde ฝรั่งเศส
* ธงชาติสาธารณรัฐ Septinsular กรีซ ค.ศ. 1800-1815ธงชาติสาธารณรัฐ Septinsular กรีซ ค.ศ. 1800-1815
ระวังสับสนกับ อารามนักบุญเบซิลแห่งอ็อสตรอก

**อารามอ็อสตรอก** (เซอร์เบีย: Манастир Острог, อักษรโรมัน: *Manastir Ostrog*, ออกเสียง: [ǒstroɡ]) เป็นอารามในนิกายออร์ทอดอกซ์ซีเรียสร้างเข้าไปในหินขนาดใหญ่ในเทศบาลดานิลอฟกราด ใกล้กับที่ราบบเยโลปาวลิซี ในประเทศมอนเตเนโกร สร้างขึ้นเพื่อถวายแด่นักบุญเบซิลแห่งอ็อสตรอก (*Sveti Vasilije Ostroški*) ผู้ซึ่งฝังร่างที่นี่ และเป็นหนึ่งในสถานที่จาริกแสวงบุญที่เป็นที่นิยมที่สุดในมอนเตเนโกร อารามตั้งขึ้นโดยวาซีลิเย (Vasilije) เมโตรโปลิตันบิชอปแห่งเฮอร์เซโกวีนาในศตวรรษที่ 17

อ้างอิง
-------

1. ↑  [580 "Zvanična online prezentacija Opštine Danilovgrad"]. *Opština Danilovgrad* (ภาษาบอสเนีย). สืบค้นเมื่อ 2021-06-21. `{{cite web}}`: ตรวจสอบค่า `|url=` (help)

### บรรณานุกรม


วิกิมีเดียคอมมอนส์มีสื่อที่เกี่ยวข้องกับ **อารามอ็อสตรอก**

* Radomir Nikčević; Vesna Nikčević (2003). *Ostrog Monastery*. Svetigora. ISBN 978-86-7660-005-2.

พิกัดภูมิศาสตร์: 42°40′30″N 19°01′45″E﻿ / ﻿42.67500°N 19.02917°E﻿ / 42.67500; 19.02917

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* สหรัฐ
* เช็กเกีย

 |
**ทางหลวงสหรัฐหมายเลข 11** (อังกฤษ: U.S. Route 11 ย่อเป็น US 11) เป็นทางหลวงสหรัฐแนวเหนือ-ใต้ มีระยะทาง 1,645 ไมล์ (2,647 กิโลเมตร) พาดผ่านพื้นที่ทางตะวันออกของสหรัฐอเมริกา ปลายทางทิศใต้ของทางหลวงสายนี้อยู่ที่ทางหลวงสหรัฐหมายเลข 90 ใน Bayou Sauvage National Wildlife Refuge ซึ่งตั้งอยู่ทางทิศตะวันออกของนิวออร์ลีนส์ รัฐลุยเซียนา ส่วนปลายทางทิศเหนืออยู่ที่เขตแดนแคนาดา-สหรัฐอเมริกา ในเราเซสพอยต์ รัฐนิวยอร์ก เชื่อมต่อกับทางหลวงรัฐเกแบ็กหมายเลข 223 ทางหลวงหมายเลข 11 สร้างขึ้นในปี ค.ศ. 1926 เส้นทางส่วนมากเป็นไปตามแผนทางหลวงเดิม

จนกระทั่งในปี ค.ศ. 1929 ทางหลวงหมายเลข 11 มีปลายทางทิศใต้แค่ที่เมืองพิคายูน รัฐมิสซิสซิปปี บริเวณแม่น้ำเพิร์ล เขตแดนรัฐลุยเซียนา และต่อมาได้ขยายเส้นทางไปยังรัฐลุยเซียนา

ทางหลวงหมายเลข 11 ผ่านสะพานเมสตรี ข้ามเลกพอนต์ชาร์เทรน หลังจากหกสัปดาห์ที่พายุเฮอร์ริเคนแคทรีนาพัดถล่ม ทางหลวงหมายเลย 11 นี้เป็นเพียงเส้นทางเดียวที่จะออกจากตัวเมืองนิวออร์ลีนส์ทางด้านทิศตะวันออก เพราะว่ามีโครงสร้างที่แข็งแรง ส่วนสะพานคู่อินเตอร์สเตต 10 และสะพานฟอร์ตไพก์ของทางหลวงสหรัฐหมายเลข 90 ได้ถูกพายุพัดเสียหาย

อินเตอร์สเตต 81 ได้ก่อสร้างขึ้นในยุค 1960 เส้นทางขนานไปกับทางหลวงสหรัฐหมายเลข 11 เมื่อเลยปลายทางทิศใต้ของอินเตอร์สเตต 81 ไปแล้ว ได้มีอินเตอร์สเตตสายอื่นมาขนานกับทางหลวงหมายเลข 11 โดยเฉพาะอินเตอร์สเตต 59 ซึ่งเชื่อมต่อกับอินเตอร์สเตต 81 ด้วยอินเตอร์สเตต 40, อินเตอร์สเตต 75 และอินเตอร์สเตต 24

อ้างอิง
-------

1. 1 2 3  US Highways From US 1 to US 830 Robert V. Droz

แหล่งข้อมูลอื่น
---------------

* Termini of US 11 เก็บถาวร 2015-12-23 ที่ เวย์แบ็กแมชชีน

| * ด
* ค
* ก
ระบบทางหลวงสหรัฐ ระบบทางหลวงสหรัฐ |
| --- |
|  | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20
* 21
* 22
* 23
* 24
* 25
* 26
* 27
* *28*
* 29
* 30
* 31
* *32*
* 33
* 34
* 35
* 36
* *37*
* *38*
* 40
* 41
* 42
* 43
* 44
* 45
* 46
* 48
* 49
* 50
* 51
* 52
* 53
* 54
* *55*
* 56
* 57
* 58
* 59
* 60
* 61
* 62
* 63
* 64
* 65
* *66*
* 67
* 68
* 69
* 70
* 71
* 72
* 73
* 74
* 75
* 76
* 77
* 78
* 79
* 80
* 81
* 82
* 83
* 84
* 85
* 87
* 89
* 90
* 91
* 92
* 93
* *94*
* 95
* 96
* 97
* 98
* *99*
* 101
* 163
* 400
* 412
* 425

 |  |
| 
* รายการทางหลวงสหรัฐทั้งหมด
* หมายเลขที่เขียนด้วย*ตัวเอน* เป็นทางหลวงที่ถูกถอดถอนออกจากระบบแล้ว
* หมายเลขที่เน้น เป็นทางหลวงสายหลัก

 |
พิกัดภูมิศาสตร์: 13°47′58″N 100°31′07″E﻿ / ﻿13.799460°N 100.518506°E﻿ / 13.799460; 100.518506

**วัดแก้วฟ้าจุฬามณี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร วัดมีเนื้อที่ 13 ไร่ 32 ตารางวา ปัจจุบัน พระครูสุภกิจจานุรักษ์ (กรุ่น กตปุญฺโญ ป.ธ. ๓, พ.บ.) เป็นเจ้าอาวาส

วัดแก้วฟ้าจุฬามณีตั้งขึ้นเมื่อปี พ.ศ. 2300 ได้รับพระราชทานวิสุงคามสีมาเมื่อปี พ.ศ. 2310 ไม่ทราบประวัติแน่ชัด ชาวบ้านมักเรียกว่า **วัดแก้วฟ้าบน** บ้าง เพื่อให้แตกต่างกับวัดแก้วฟ้าล่างหรือวัดแก้วแจ่มฟ้า เพราะวัดนี้ตั้งอยู่ปากคลองบางซื่อริมฝั่งตะวันออกของแม่น้ำเจ้าพระยา ในเอกสารงานบำเพ็ญกุศลทักษิณานุปทานถวายระบุว่า ทางวัดได้แลกที่กับชาวจีนสกุลล่ำซำ และได้สร้างอุโบสถ ณ สถานที่แห่งนั้นดังปรากฏในปัจจุบัน 

อุโบสถกว้าง 8 เมตร ยาว 24 เมตร หลังคาลด 2 ชั้น ประดับช่อฟ้าใบระกา หางหงส์ หลังคามุงกระเบื้อง ภายในมีภาพจิตรกรรมฝาผนังเป็นภาพเหตุการณ์ในพุทธประวัติ มีพระพุทธรูปปางมารวิชัยขนาดหน้าตักกว้าง 71 นิ้ว สูง 111 นิ้ว เป็นพระประธาน ประดิษฐานอยู่บนฐานชุกชี 

วิหารกว้าง 17 เมตร ยาว 20 เมตร ภายในประดิษฐานพระพุทธศิริไอย์ศวรรย์ ซึ่งเป็นพระประธานในวิหาร ยังมีพระพุทธรูปอื่นคือ พระพุทธวัฒนา พระพุทธสถาพร พระพุทธบวรมงคล พระพุทธวิมลรัศมี พระพุทธดีประเสริฐ พระพุทธป่าเลิศวิไลยก์ และหลวงพ่อเพชร

อาคารเสนาสนะอื่นได้แก่ ศาลาการเปรียญและธัมเมกขสถูปซึ่งใช้เป็นสถานที่ปฏิบัติธรรม

ระเบียงรูป
----------

* พระครูสุภกิจจานุรักษ์ เจ้าอาวาสพระครูสุภกิจจานุรักษ์ เจ้าอาวาส
* ภาพมุมสูงของวัดภาพมุมสูงของวัด
* ภายในอุโบสถภายในอุโบสถ
* ภายในวิหารภายในวิหาร
* มณฑปและธัมเมกขสถูปมณฑปและธัมเมกขสถูป

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **วัดแก้วฟ้าจุฬามณี**

1. ↑  "วัดแก้วฟ้าจุฬามณี". สำนักงานพระพุทธศาสนาแห่งชาติ.
2. ↑  "วัดแก้วฟ้าจุฬามณี" (PDF). *กรมการศาสนา กระทรวงวัฒนธรรม*. คลังข้อมูลเก่าเก็บจากแหล่งเดิม (PDF)เมื่อ 2021-10-21. สืบค้นเมื่อ 2020-09-24.
**ปลากระสูบขีด** หรือ **ปลากระสูบขาว** (อังกฤษ: Hampala barb, Tranverse-bar barb; ชื่อวิทยาศาสตร์: *Hampala macrolepidota*) ปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) 

มีรูปร่างคล้ายปลากระสูบจุด (*H. dispar*) แต่ด้านข้างลำตัวมีแถบขวางบริเวณใต้ครีบหลังลงมาถึงท้อง ในปลาขนาดเล็กมีแถบ 2 แถบที่กลางลำตัวและโคนหาง และมีแถบใต้ตาด้วย ครีบมีสีคล้ำแดงเรื่อ ขอบบนและขอบล่างของครีบหางมีแถบสีคล้ำ มีขนาดใหญ่กว่าปลากระสูบจุดซึ่งเป็นปลาในสกุลเดียวกัน คือ สามารถยาวได้ถึง 30 เซนติเมตร หรือ 70 เซนติเมตร ซึ่งเป็นขนาดใหญ่เต็มที่

โดยชื่อวิทยาศาสตร์ *macrolepidota* มีความหมายว่า "เกล็ดใหญ่" โดยมาจากภาษากรีกโบราณคำว่า μακρός (makrós) หมายถึง "ยาว" หรือ "ใหญ่" และ λεπτδωτος (lepdotos) หมายถึง "เกล็ด" โดยสถานที่ค้นพบครั้งแรกคือ เมืองโบกอร์ ประเทศอินโดนีเซีย

พบมากในแม่น้ำโขง และพบบ้างในแม่น้ำเจ้าพระยา โดยจะพบได้มากกว่าปลากระสูบจุด

เป็นปลากินเนื้อ จัดเป็นปลานักล่าชนิดหนึ่ง มักไล่จับปลาขนาดเล็ก เช่น ปลาซิว, ปลาวัยอ่อน รวมถึงแมลงน้ำต่าง ๆ ในแม่น้ำและหนองบึงต่าง ๆ เป็นที่นิยมของนักตกปลาทั้งมืออาชีพและมือสมัครเล่นโดยใช้เหยื่อปลอม บริโภคด้วยการปรุงสด หรือทำปลาร้า, ปลาส้ม เป็นต้น และยังเลี้ยงเป็นปลาสวยงามได้อีกด้วย

ปลากระสูบขีดมีชื่อเรียกทางภาษาอีสานว่า "ปลาสูบ", "ปลาสูด", "ปลาสิก" หรือ "ปลาขม" เป็นต้น

อ้างอิง
-------

1. ↑  สมโภชน์ อัคคะทวีวัฒน์. *สาระัน่ารู้ปลาน้ำจืดไทย เล่ม ๑*. กรุงเทพฯ : องค์การค้าของคุรุสภา, 2547. 264 หน้า. หน้า 85. ISBN 974-00-8701-9
2. ↑  van Hasselt, J. C. 1823 - Algemeene Konst- en Letter-bode II Deel (no. 35): 130-133
Uittreksel uit een' brief van Dr. J. C. van Hasselt, aan den Heer C. J. Temminck.
3. ↑  ปลากระสูบขีด

แหล่งข้อมูลอื่น
---------------

* รูปและข้อมูลกระสูบขีด


วิกิมีเดียคอมมอนส์มีสื่อที่เกี่ยวข้องกับ ***Hampala macrolepidota***

 ข้อมูลที่เกี่ยวข้องกับ Hampala macrolepidota ที่วิกิสปีชีส์
**ฤดูกาล 1994–95** เป็นฤดูกาลที่ 102 ของสโมสรและเป็นฤดูกาลที่ 2 ติดต่อกันในพรีเมียร์ลีกนับตั้งแต่เลื่อนชั้นจากดิวิชั่น 1 โดยจบอันดับที่ 6 ในฤดูกาลนี้

สรุปฤดูกาล
----------

นิวคาสเซิลยูไนเต็ด ออกสตาร์ทฤดูกาลในลีกสูงสุดได้ดีที่สุดในประวัติศาสตร์ โดยชนะหกนัดแรกและขึ้นเป็นจ่าฝูง ทีมชุดใหญ่สร้างชื่อเสียงจากการเล่นเกมรุกที่ดุดัน ภายใต้การคุมทีมของเควิน คีแกน การป้องกันที่รั่วในบางครั้งของพวกเขาไม่ใช่ปัญหาใหญ่ เนื่องจากทีมมักจะทำประตูได้มากกว่าที่เสียไป อย่างไรก็ตาม ในการย้ายทีมที่น่าตกใจในเดือนมกราคม 1995 แอนดี โคลกองหน้าผู้ทรงอิทธิพลอย่างมหาศาลย้ายไปร่วมทีมแมนเชสเตอร์ยูไนเต็ดในราคา 6 ล้านปอนด์บวกคีธ กิลเลสพี กองกลางค่าตัว 1 ล้านปอนด์ซึ่งย้ายสลับมาร่วมทีมนิวคาสเซิลยูไนเต็ด แฟน ๆ เสียใจและสับสนกับคีแกนที่ขายโคล ทำให้คีแกนเผชิญหน้ากับแฟน ๆ ที่เซนต์เจมส์พาร์กเพื่ออธิบายเหตุผลของเขา

แหล่งข้อมูลอื่น
---------------

* FootballSquads – Newcastle United – 1994/95
* Newcastle United Football Club – Fixtures 1994–95
* Transfers (Keegan) – Senior / Reserve Arrivals & Departures
* The Great career – Profile
* Newcastle United 1994–1995 – statto.com
* Player Index – premierleague.com เก็บถาวร 2011-11-22 ที่ เวย์แบ็กแมชชีน
* Season Details – 1994–95 – toon1892
**ตัวเลขซีริลลิก** คือระบบเลขอย่างหนึ่งซึ่งถ่ายทอดมาจากอักษรซีริลลิก ใช้โดยชาวสลาวิกใต้และตะวันออก ระบบเลขนี้เคยมีการใช้ในดินแดนรัสเซีย แต่ในช่วงต้นคริสต์ศตวรรษที่ 17 สมเด็จพระเจ้าซาร์ปีเตอร์ที่ 1 แห่งรัสเซีย ทรงแทนที่ตัวเลขซีริลลิกด้วยตัวเลขอาหรับ

ตัวเลขซีริลลิกเป็นระบบเลขคล้ายทศนิยม (quasi-decimal) มีพื้นฐานมาจากตัวเลขกรีก แต่เขียนโดยใช้หน่วยอักขระ (grapheme) ของอักษรซีริลลิก นั่นคือการเรียงลำดับนั้นเรียงตามอักษรกรีก แต่ไม่เป็นไปตามลำดับอักษรซีริลลิกปัจจุบัน อักษรแต่ละตัวจะถูกกำหนดให้แทนค่าของตัวเลขหลักหน่วย (1, 2, ... 9) หลักสิบ (10, 20, ... 90) และหลักร้อย (100, 200, ... 900) ตามลำดับ

รูปอักษรโบราณ (ซ้าย) เทียบกับอักษรปัจจุบัน (ขวา)| เลขซีริลลิก | 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| А | В | Г | Д | Е | Ѕ | З | И | Ѳ |
| 1 | 2 | 3 | 4 | 5 | 6 | 7 | 8 | 9 |
| І | К | Л | М | Н | Ѯ | О | П | Ч |
| 10 | 20 | 30 | 40 | 50 | 60 | 70 | 80 | 90 |
| Р | С | Т | У | Ф | Х | Ѱ | Ѡ | Ц |
| 100 | 200 | 300 | 400 | 500 | 600 | 700 | 800 | 900 |

 |

จำนวนตัวเลขจะเขียนไปตามลำดับที่อ่าน ซึ่งส่วนใหญ่จะอ่านจากซ้ายไปขวา เว้นแต่จำนวน 11 ถึง 19 ที่อ่านจากขวาไปซ้าย ตัวอย่างเช่น 17 อ่านว่า sem-na-dzat (เทียบกับ seventeen ในภาษาอังกฤษ) เป็นต้น ในการแปลงเลขซีริลลิกให้เป็นเลขอาหรับ ทำได้โดยการบวกค่าประจำอักษรเข้าด้วยกัน และเพื่อการแยกแยะจำนวนออกจากข้อความรอบข้างซึ่งเขียนด้วยอักษรเดียวกัน จะมีการเติม *ติโตล* (titlo: ҃ U+0483) ลงไปเหนือจำนวน (เวลาเขียนเดี่ยวๆ อาจไม่จำเป็นก็ได้) และถ้าหากจำนวนนั้นมีค่าเกิน 1,000 จะมีการเติมสัญลักษณ์หลักพัน (҂ U+0482) ลงไปข้างหน้าตัวเลขนั้นๆ ตัวอย่างเช่น

* ҂АѰЅ - ҂АѰЅ - 1706
* ҂ЗРИІ - ҂ЗРИІ - 7118

สำหรับตัวเลขกลาโกลิติกก็มีลักษณะคล้ายกันนี้ เพียงแต่การเรียงลำดับอักษรเปลี่ยนไปตามอักษรกลาโกลิติก ทำให้ค่าตัวเลขเปลี่ยนตามไปด้วย แทนที่จะใช้ตามลำดับอักษรกรีก

หอนาฬิกาที่หน้าปัดเป็นเลขซีริลลิกใน Suzdal

ดูเพิ่ม
-------

* ตัวเลขกรีก
* ตัวเลขกลาโกลิติก
* อักษรกลาโกลิติก
* อักษรซีริลลิกโบราณ
**อาเธอร์ ปัญญะโชติ** (14 สิงหาคม พ.ศ. 2504- ) ชื่อเล่น พู่ ลูกครึ่งไทย-อเมริกัน เป็นบุตรชายคนเดียวของคุณพ่อชาวอเมริกันที่ทำงานด้านการโรงแรม ส่วนคุณแม่ของเขาคือ คุณเยาวนารถ ปัญญะโชติ อดีตนางเอกภาพยนตร์ชื่อดังของวงการบันเทิงไทยและร่วมแสดงภาพยนตร์ชื่อดังเรื่อง The Bridge on the River Kwai ที่ออกฉายทั่วโลกในช่วงปี พ.ศ. 2500

สำเร็จการศึกษาในระดับชั้นประถมจนถึงชั้นมัธยมปีที่ 2 จากโรงเรียนลาซาล ระดับชั้นมัธยมต้นจากโรงเรียนศรีวิกรม์ จากนั้นจึงบินลัดฟ้าไปศึกษาต่อในระดับไฮสคูลและมหาวิทยาลัยจนสำเร็จการศึกษาในด้าน Graphic Artsจาก San Diego State University ประเทศสหรัฐอเมริกา 

เริ่มเข้าสู่วงการบันเทิงโดยเริ่มจากเข้าประกวดร้องเพลงในรายการ Music Contest ทางช่อง 3 เมื่อปี พ.ศ. 2522 จนได้เข้ารอบ 12 คนสุดท้ายแต่ได้ทำการสละสิทธิ์ไปศึกษาต่อที่ประเทศสหรัฐอเมริกา โดยผู้ชนะเลิศในปีนั้นคือ สุชาติ ชวางกูร ต่อมาหลังจากสำเร็จการศึกษาได้กลับมาทำงานในตำแหน่งพนักงานต้อนรับสายการบินไทย แล้วจึงมีผลงานโฆษณา มิวสิควีดีโอ แล้งจึงได้กลับมาประกวดรายการ Music Contest อีกครั้งปี พ.ศ. 2532 และได้ตำแหน่งชนะเลิศ แล้วจึงเป็นตัวแทนนักร้องจากประเทศไทยไปร่วมงานแสดง Asian Pacific Singing Contest โดยสถานีโทรทัศน์ช่อง ATV ที่ฮ่องกง และมีผลงานเพลงอัลบั้มชุดแรก "อาเธอร์ 1990" สังกัดค่าย เอสพี ศุภมิตร อีกทั้งนังมีผลงานทางละครโทรทัศน์ทางช่อง 3 อีกด้วย 

ปัจจุบันยังคงเป็นนักร้องกิตติมศักดิ์ในกิจกรรมการกุศลงานเพื่อสาธารณประโยชน์หลายแห่ง และได้จัดแสดงคอนเสิร์ต "My Way" in Gatby style ในวันเสาร์ที่ 15 สิงหาคม พ.ศ. 2559 ที่ ห้องคริสตัล บอลรูม โรงแรม เดอะ ตะวันนา บางกอก ถนนสุรวงศ์ โดยมี สุดา ชื่นบาน, เกล ดีล่า, กันยารัตน์ กุยสุวรรณ, รุ่งรัตน์ กุยสุวรรณ, พาเมล่า เบาว์เด้น และมาดี ดุริยางคเศรษฐ์ มาเป็นนักร้องรับเชิญ เนื่องในโอกาสครบ 25 ปี อัลบั้มเพลงชุดแรก "อาเธอร์ 1990" และเนื่องในวันเกิดครบ 54 ปีของเขา

ผลงาน
-----

### ละครโทรทัศน์

* 2533 วิมานไฟ (ช่อง 3)
* 2533 นิยายรักนักศึกษา (ช่อง 3)
* 2534 หนุ่มสาวชาวหอโครงการ 1 และ 2 (ช่อง 3)
* 2535 ดอกไม้ของนายแย้ (ช่อง 3)

### ผลงานโฆษณา

* 2531 เครื่องดื่ม Spy ร่วมกับ นาตาชา เปลี่ยนวิถี

### ผลงานอัลบั้มเพลง

* 2533 อาเธอร์ 1990 (อัลบั้มเดี่ยว)
* 2532 ฮิตจิตจอ
* หลอมฝันวันวาน
* Special Sentimental
* 2560 Petch & Friends-The Color of Love (ร่วมกับ 8 ศิลปินดัง) ร้องเพลง "ดาว"

### ผลงานพิธีกร

* 2554 The Variety Show (TNN2)

### คอนเสิร์ต

* หนึ่งในผู้แสดงของงานกาลาดินเนอร์ "ราตรีสายธารแห่งศรัทธา" ให้กับคณะแพทยศาสตร์ โรงพยาบาลรามาธิบดี - 3 สิงหาคม พ.ศ. 2556
* ร่วมขับร้องเพลง "MY WAY" กับวง PPO ในงาน PPO Inspire Concert ปั้นฝันปันรัก -30 พฤษภาคม พ.ศ. 2558 ที่หอแสดงดนตรี อาคารศิลปวัฒนธรรม จุฬาลงกรณ์มหาวิทยาลัย
* คอนเสิร์ตครบรอบ 25 ปีอัลบั้ม "อาเธอร์ 1990" "MY WAY"in Gatsby style - 15 สิงหาคม พ.ศ. 2559 ที่โรงเรียนตะวันนา ถนนสุรวงค์

### ผลงานมิวสิควีดีโอ

* 2530 คนที่รู้ใจ (แหวน ฐิติมา สุตสุนทร)
* 2530 ลืมไม่ลง (แหวน ฐิติมา สุตสุนทร)
* 2531 ฟ้ายังมีฝน (แหวน ฐิติมา สุตสุนทร)

### เพลงประกอบละคร

| ปี พ.ศ. | ละคร | สถานีโทรทัศน์ | เพลง |
| --- | --- | --- | --- |
| พ.ศ. 2532 | ผู้ชนะสิบทิศ | ช่อง 3 | ผู้ชนะสิบทิศ |
|

อ้างอิง
-------

* 

1. ↑  ประวัติ อาเธอร์ ปัญญโชติ จาก ไทยโพสต์
ตัวอย่างของเครื่องหมายสิ่งอันตรายโดดเดี่ยว
**เครื่องหมายสิ่งอันตรายโดดเดี่ยว** (อังกฤษ: Isolated danger mark) ตามที่กำหนดโดยสมาคมประภาคารและเครื่องหมายทางเรือระหว่างประเทศ (International Association of Marine Aids to Navigation and Lighthouse Authorities: IALA) ถือเป็นเครื่องหมายทางทะเลที่ใช้ในการนำร่องเดินเรือเพื่อระบุถึงอันตรายในการเดินทาง เช่น หินโสโครกที่จมอยู่ในน้ำบางส่วน

จุดสังเกตคือแถบสีดำและแดง พร้อมด้วยเครื่องหมายด้านบนเป็นลูกบอลสี่ดำสองลูก

เครื่องหมายสิ่งอันตรายโดดเดี่ยวใกล้กับ ฮวาร์, โครเอเชีย
ส่วนของไฟกระพริบ เป็นรูปแบบสีขาว กระพริบเร็ว 2 ครั้ง ในช่วงเวลา 5 หรือ 10 วินาที

ดูเพิ่ม
-------

* iconสถานีย่อยภูมิศาสตร์

* การเดินเรือ
* เครื่องหมายทางข้าง
* เครื่องหมายจตุรทิศ
* เครื่องหมายแสดงที่ปลอดภัย
* เครื่องหมายพิเศษ
* ทุ่นเรืออับปางฉุกเฉิน

อ้างอิง
-------

1. 1 2  IALA 2010, section 4.
2. ↑  SHOM 2016, section 1.2.4.

บรรณานุกรม
----------

* International association of maritime aids to navigation and lighthouse authorities (2010). "Maritime buoyage system and other aids to navigation" (PDF). IALA-AISM. สืบค้นเมื่อ 11 August 2019.
* Service Hydrographique et Océanographique de la Marine (1 September 2016). *Signalisation Maritime* (PDF). *Ouvrages Généraux* (ภาษาFrench). France: SHOM. ISBN 978-2-11-139457-5. สืบค้นเมื่อ 11 August 2019.`{{cite book}}`: CS1 maint: unrecognized language (ลิงก์)


วิกิมีเดียคอมมอนส์มีสื่อที่เกี่ยวข้องกับ **เครื่องหมายสิ่งอันตรายโดดเดี่ยว**
**เดนนิส ซิดนีย์ ไวโอเล็ต** (อังกฤษ: Dennis Sydney Viollet; 20 กันยายน 1933 - 6 มีนาคม 1999) เป็นอดีตนักฟุตบอลอาชีพชาวอังกฤษที่เล่นให้แก่แมนเชสเตอร์ยูไนเต็ดและสโตกซิตีรวมถึงทีมชาติอังกฤษ เขามีชื่อเสียงในฐานะหนึ่งในบัสบีเบบส์ และเป็นหนึ่งในผู้รอดชีวิตจากภัยพิบัติทางอากาศมิวนิก หลังจากแขวนสตั๊ดในฐานะผู้เล่น เขาก็กลายเป็นผู้ฝึกสอนและใช้เวลาส่วนใหญ่ในอาชีพผู้จัดการทีมในสหรัฐไปกับทีมระดับอาชีพและทีมโรงเรียนต่าง ๆ

ระดับสโมสร
----------

### แมนเชสเตอร์ยูไนเต็ด

ไวโอเล็ตเข้าร่วมระบบเยาวชนของสโมสรแมนเชสเตอร์ยูไนเต็ดเมื่อวันที่ 1 กันยายน ค.ศ. 1949 เขาผ่านทีมเยาวชนของยูไนเต็ด และผันตัวเป็นนักฟุตบอลอาชีพในปี ค.ศ. 1950 การแข่งขันนัดแรกของเขากับสโมสรคือการพบกับนิวคาสเซิลยูไนเต็ดเมื่อวันที่ 11 เมษายน ค.ศ. 1953 การแข่งขันที่โดดเด่นที่สุดนัดหนึ่งของเขาเกิดขึ้นในวันที่ 26 กันยายน ค.ศ. 1956 ในนัดที่ 2 ของยูโรเปียนคัพรอบคัดเลือก โดยพบกับอันเดอร์เลคต์ ผู้ชนะลีกเบลเยียม ซึ่งเขายิงได้ 4 ประตูจากการชนะ 10–0 ซึ่งยังคงเป็นชัยชนะในการแข่งขันที่ยิ่งใหญ่ที่สุดของยูไนเต็ด

อ้างอิง
-------

1. ↑  Strack-Zimmermann, Benjamin. "Dennis Viollet (Player)". *www.national-football-teams.com* (ภาษาอังกฤษ). สืบค้นเมื่อ 2022-09-12.
2. ↑  Matthews, Tony (1994). *The Encyclopaedia of Stoke City*. Lion Press. ISBN 0-9524151-0-0.
3. ↑  *Stoke City 101 Golden Greats*. Desert Islands Books. 2002. ISBN 1-874287554.
4. ↑  "Duncan Edwards A prodigious talent cut down in his prime". *Daily Mirror*. คลังข้อมูลเก่าเก็บจากแหล่งเดิมเมื่อ 16 October 2012. สืบค้นเมื่อ 28 January 2013.
***เวิลด์ไดสตาร์*** (ญี่ปุ่น: ワールドダイスター; โรมาจิ: *Wārudo Dai Sutā*) เป็นโครงการสื่อผสมญี่ปุ่น เขียนโดยทากาฮิโระและสร้างสรรค์โดยบันไดนัมโคฟิล์มเวิกส์ ออกแบบตัวละครต้นฉบับโดยมิกะ พิกาโซะ ซีรีส์อนิเมะโทรทัศน์ผลิตโดยสตูดิโอเลอร์เชอออกอากาศตั้งแต่เดือนเมษายนถึงมิถุนายน พ.ศ. 2566 เกมมือถือชื่อว่า *เวิลด์ไดสตาร์: ยูเมะ โนะ สเตลลาเรียม* มีกำหนดจำหน่ายในเดือนฤดูร้อน พ.ศ. 2566

ตัวละคร
-------

### Sirius

Kokona Ōtori (鳳ここな, *Ōtori Kokona*)
ให้เสียงโดย: Manaka Iwami
Shizuka (静香)
ให้เสียงโดย: Ikumi Hasegawa
Kathrina Griebel (カトリナ・グリーベル, *Katorina Gurīberu*)
ให้เสียงโดย: Sally Amaki
Yae Niizuma (新妻八恵, *Niizuma Yae*)
ให้เสียงโดย: Maria Naganawa
Panda Yanagiba (柳場ぱんだ, *Yanagiba Panda*)
ให้เสียงโดย: Naomi Ōzora
Chisa Sasuga (流石知冴, *Sasuga Chisa*)
ให้เสียงโดย: Rico Sasaki
Noa Hiiragi (柊 望有, *Hiiragi Noa*)
ให้เสียงโดย: Nanako Mori
### Gingaza

Ramona Wolf (ラモーナ・ウォルフ, *Ramōna Uorufu*)
ให้เสียงโดย: Minami Tanaka
Koyomi Senju
ให้เสียงโดย: Mariko Toribe
### Gekidan Denki

Mito Shiromaru (白丸美兎, *Shiromaru Mito*)
ให้เสียงโดย: Reina Kondō
Iroha Senju
แม่แบบ:Voiced by4
### Eden

Nikako Toneri (舎人仁花子, *Toneri Nikako*)
ให้เสียงโดย: Shuka Saitō
Hatsumi Renjakuno
แม่แบบ:Voiced by4

สื่อ
----

### มังงะ

มังงะดัดแปลงวาดภาพโดยนานาฟูจิ เริ่มเผยแพร่ทางเว็บไซต์*คอมิกอไลฟ์+*ของสำนักพิมพ์เมเดียแฟกทอรีในเดือนเมษายน พ.ศ. 2566

### อนิเมะ

ซีรีส์อนิเมะโทรทัศน์ผลิตโดยสตูดิโอเลอร์เชอ มีกำหนดออกอากาศในวันที่ 9 เมษายน พ.ศ. 2566 ทางช่องโตเกียวเอ็มเอ็กซ์และเครือข่ายอื่น ๆ

### เกมมือถือ

เกมมือถือชื่อว่า *เวิลด์ไดสตาร์: ยูเมะ โนะ สเตลลาเรียม* มีกำหนดจำหน่ายในเดือนฤดูร้อน พ.ศ. 2566

อ้างอิง
-------

1. 1 2 3 4 5 6 7 8 9 10 11  "World Dai Star Project About Aspiring Stage Actresses Gets Spring TV Anime, Summer Game App". *Anime News Network*. November 27, 2022. สืบค้นเมื่อ November 28, 2022.
2. 1 2 3 4 5  Cayanan, Joanna (January 29, 2023). "World Dai Star Project Unveils New Details on TV Anime, Game App". *Anime News Network*. สืบค้นเมื่อ January 29, 2023.
3. ↑  Harding, Daryl (February 26, 2023). "World Dai Star TV Anime Reveals Curtain Up on Broadcast Date in New Trailer, Visual". *Crunchyroll*. สืบค้นเมื่อ February 26, 2023.

แหล่งข้อมูลอื่น
---------------

* เว็บไซต์ทางการของโครงการ (ญี่ปุ่น)
* เว็บไซต์ทางการของเกม (ญี่ปุ่น)
* เว็บไซต์ทางการของอนิเมะ (ญี่ปุ่น)
* *เวิลด์ไดสตาร์* (อนิเมะ) ที่เครือข่ายข่าวอนิเมะ
**ปีเตอร์ อึ๋ง ก็อก ส็อง** (อักษรโรมัน: Peter Ng Kok Song, จีน: 黄国松; พินอิน: *Huáng Guó Sōng*; เป่อ่วยยี: *N̂g Kok-sông*; ออกเสียงแบบแต้จิ๋ว: [ŋ˥˥ kok̚˨ soŋ˥˥]; เกิด 11 กุมภาพันธ์ 1948) หรือ **อึ๋ง ก็อก ส็อง** (อักษรโรมัน: Ng Kok Song) เป็นนักการเงิน, ผู้บริหารกองทุน และผู้บริหารธุรกิจ อดีตประธานคณะกรรมการการลงทุนของจีไอซีระหว่างปี 2007 ถึง 2013, ประธานองค์การเงินตราแห่งสิงคโปร์ระหว่างปี 1985 ถึง 1986

อึ๋งเป็นผู้ร่วมก่อตั้งบริษัทบริหารจัดการทรัพย์สิน อาวันดา อินเวสต์เมนต์แมเนจเมนต์ (Avanda Investment Management), เป็นประธานคณะกรรมการคนแรกของสิงคโปร์อินเทอร์เนชันนอลมอเน็ตทารีเอ็กซ์เชนจ์ (SIMEX) ที่ซึ่งต่อมาคือเอสจีเอ็กซ์กรุ๊ป รวมถึงดำรงตำแนห่งในคณะกรรมการของเอสจีเอ็กซ์กรุ๊ประหว่างปี 2013 ถึง 2018 และใน เทมาเส็กโฮลดิง ระหว่างปี 2003 ถึง 2005

ในปี 2023 อึ๋งประกาศตัวลงสมัครเลือกตั้งประธานาธิบดีสิงคโปร์ในปีนั้น และได้รับวุฒิบัตรรับรองสิทธิเข้าลงสมัคร (Certificate of Eligibility) โดยคณะกรรมการเลือกตั้งประธานาธิบดีและประสบความสำเร็จในการได้รับการเสนอชื่อเป็นหนึ่งในสามผู้ลงสมัคร เขาได้รับคะแนนเสียง 15.72% ซึ่งมากกว่า Tan Kin Lian ที่ 13.88% กระนั้น ก็ยังพ่ายให้กับตรรมัน จัณมุกะรัตตินัม, ซึ่งได้รับคะแนนเสียง 70.40%

อ้างอิง
-------

1. ↑  "What we know about Ng Kok Song, the man who could be Singapore's next President". *CNA* (ภาษาอังกฤษ). เก็บจากแหล่งเดิมเมื่อ 22 August 2023. สืบค้นเมื่อ 2023-08-22.
2. ↑  Goh, Yan Han (2023-08-22). "Ng Kok Song, Tharman, Tan Kin Lian officially in three-way race in presidential election". *The Straits Times* (ภาษาอังกฤษ). ISSN 0585-3923. เก็บจากแหล่งเดิมเมื่อ 22 August 2023. สืบค้นเมื่อ 2023-08-22.
สำหรับเกมชื่อภาษาอังกฤษเดียวกัน ดูที่ อะโลนอินเดอะดาร์ก (2008)
โปสเตอร์ภาพยนตร์
**กองทัพมืดมฤตยูเงียบ** (อังกฤษ: Alone in the Dark) เป็นภาพยนตร์ฉายในปี ค.ศ. 2005 สร้างจากเกมชื่อเดียวกัน กำกับโดย Uwe Boll ภาพยนตร์เรื่องนี้ใช้ทุนสร้าง 20 ล้านเหรียญ แต่ทำรายได้ไปเพียง 2,834,421 เหรียญเท่านั้น

ฉายในประเทศไทยในชื่อของ **กองทัพมืดมฤตยูเงียบ** ลิขสิทธิ์ดีวีดีและวีซีดีในประเทศไทยเป็นของบริษัท EVS Home Entertainment

นักแสดงนำ
---------

* Christian Slater — Edward Carnby
* Tara Reid — Aline Cedrac
* Stephen Dorff — Commander Burke
* Will Sanderson — Agent Miles
* Françoise Yip — Agent Cheung

รางวัล
------

*Alone in the Dark* ได้รับสองรางวัลจาก Golden Raspberry Awards ในปี 2005 ได้แก่

* ผู้กำกับยอดแย่ (Uwe Boll)
* นักแสดงนำหญิงยอดแย่ (Tara Reid)

แหล่งข้อมูลอื่น
---------------

* เว็บไซต์อย่างเป็นทางการ (อังกฤษ)
* *Alone in the Dark* ที่ Internet Movie Database (อังกฤษ)
* *Alone in the Dark* ที่ Rotten Tomatoes (ให้คะแนน 1%) (อังกฤษ)
* *Alone in the Dark เก็บถาวร 2007-01-06 ที่ เวย์แบ็กแมชชีน* ที่ Metacritic (ให้คะแนน 9%) (อังกฤษ)
**มนต์รัก ขวัญโพธิ์ไทย** มีชื่อจริงว่า **อ่ำ ยิ้มอยู่** (ตุลาคม พ.ศ. 2493 - 1 กุมภาพันธ์ พ.ศ. 2527) เป็นอดีตนักร้องลูกทุ่งชาวไทย เป็นชาวตำบลสระสี่เหลี่ยม อำเภอพนัสนิคม จังหวัดชลบุรี

การเสียชีวิต
------------

เมื่อวันที่ 1 กุมภาพันธ์ พ.ศ. 2527 เนื่องจากวงดนตรีของ พุ่มพวง ดวงจันทร์ ไปทำการแสดงในงานฝังลูกนิมิต ที่วัดบางขุนไกร อำเภอบ้านแหลม จังหวัดเพชรบุรี ในขณะที่วงของ สลักจิตร ดวงจันทร์ น้องสาว ไปทำการแสดงที่วัดปรักเขว้า อำเภอพนมทวน จังหวัดกาญจนบุรี นักร้องจากวงพุ่มพวง 3 คน คือ เพชร โพธาราม เสกศักดิ์ ภู่กันทอง และ มนตรัก ขวัญโพธิ์ไทย ไปร้องให้กับวง สลักจิตร ก่อนในช่วงหัวค่ำ เมื่อร้องเสร็จประมาณ 3 ทุ่ม ทั้ง 3 ก็รีบเดินทางไปร้องให้กับวงของพุ่มพวง ที่จังหวัดเพชรบุรี โดย มนต์รัก เป็นผู้ขับ เสกศักดิ์ นั่งเบาะหน้าซ้ายมือของคนขับ เพชร โพธาราม กับลูกเมียนั่งเบาะหลัง มนต์รักขับรถด้วยความเร็วสูงเพื่อหวังไปให้ทันงานประมาณ 4 ทุ่มกว่า ก็เข้าสู่ตัวเมืองเพชรบุรี ก่อนถึงทางแยกเข้าวัดเขาตะเครา ก่อนเกิดอุบัติเหตุทางรถยนต์ทำให้ตัวเขา และเสกศักดิ์ ภู่กันทอง เสียชีวิตคาที่ทันที ส่วน เพชร โพธาราม และลูกเมียปลอดภัย

วันที่ 2 กุมภาพันธ์ ญาติ และเพื่อน ๆ ในวงการ นำศพของนักร้องทั้ง 2 มาตั้งบำเพ็ญกุศล ที่วัดอัมพวา กรุงเทพมหานคร เป็นวันเดียวกับที่วัดยางสุทธาราม ย่านพรานนก ทำการฌาปนกิจศพ สังข์ทอง สีใส ซึ่งเสียชีวิตมาก่อนหน้านี้ไม่ถึง 10 วัน ด้วยอุบัติเหตุทางรถยนต์เช่นกัน

ผลงานเพลง
---------

* คนเผาถ่าน
* ทหารพิการรัก
* อำนาจใบแดง
* วอนพ่อกลับใจ
* ไอ้หนุ่มรับจ้าง
* ปีนี้แต่งไม่ได้
* ยุงกรุงเทพ ฯลฯ

อ้างอิง
-------

1. ↑  ประวัติมนต์รัก ขวัญโพธิ์ไทย
2. ↑  "1 ก.พ.2527 เป็นวันเสียชีวิตของ "เสกศักดิ์ ภู่กันทอง" - "มนต์รัก ขวัญโพธ์ไทย"". คลังข้อมูลเก่าเก็บจากแหล่งเดิมเมื่อ 2013-09-25. สืบค้นเมื่อ 2014-03-19.